ভাঙড়ে বাবাকে পিটিয়ে খুনে গ্রেফতার ছেলে

জাহাঙ্গীর হোসেন, ভাঙড়: ভাঙড়ে (Bhangar) গভীর রাতে নিজের বাবাকে পিটিয়ে খুন করল ছেলে। গ্রেফতার অভিযুক্ত ছেলে। ভাঙড় থানার চকবড়ালী মল্লিকপাড়া (Chakbarali Mallikpara) এলাকার ঘটনা। মৃত ব্যক্তির নাম আবেদ আলী মল্লিক।

পুলিশ (Police) সূত্রে খবর, বুধবার রাত প্রায় ১টা ৩০ মিনিট নাগাদ এই নৃশংস ঘটনাটি ঘটে। অভিযোগ, বাড়িতে কেউ না থাকার সুযোগে নিজের বাবা আবেদ আলী মল্লিককে কোদালের বাট দিয়ে নির্মমভাবে আক্রমণ করে ছেলে রশিদ আলী মল্লিক। গুরুতর জখম অবস্থায় স্থানীয়রা প্রথমে তাঁকে উদ্ধার করে নলমুড়ি প্রাথমিক স্বাস্থ্য কেন্দ্রে নিয়ে যায়। অবস্থার অবনতি হওয়ায় সেখান থেকে আশঙ্কাজনক অবস্থায় তাঁকে কলকাতার এসএসকেএম হাসপাতালে রেফার করা হয়। রাতেই সেখানেই মৃত্যু হয় আবেদ আলীর।

আরও পড়ুন: সংসারের হাল ধরতে খুলেছেন স্টল, ভাইরাল রানাঘাটের ‘বিএড ফুচকা দিদি’

স্থানীয় সূত্রে খবর, দীর্ঘদিন ধরেই বাবা ও ছেলের মধ্যে পারিবারিক অশান্তি চলছিল। সেই কারণেই এই চরম পরিণতি বলেই মনে করছে পুলিশ। ঘটনার পর এলাকা জুড়ে আতঙ্ক ছড়িয়ে পড়ে। খবর পেয়ে ভাঙড় থানার পুলিশ ঘটনাস্থলে পৌঁছায় এবং অভিযুক্ত রশিদ আলী মল্লিককে গ্রেপ্তার করে।

গোটা ঘটনার তদন্ত শুরু করেছো ভাঙড় থানার পুলিশ। পরিবারের অন্যান্য সদস্যদের জিজ্ঞাসাবাদ করা হচ্ছে পুলিশ।